b'\n_START_ARTICLE_\nLandsforeningen Danske Folkedansere\n_START_PARAGRAPH_\nLandsforeningen Danske Folkedansere blev stiftet i \xc3\x85rhus i 1929 med det form\xc3\xa5l at udbrede kendskabet til folkedans, folkedragter og i samarbejde med Danske Folkedanseres Spillemandskreds til dansk spillemandsmusik. Den har i dag ca. 8.600 medlemmer i 250 lokale foreninger og har sekretariat i Odense._NEWLINE_Landsforeningen udgiver i samarbejde med Danske Folkedanseres Spillemandskreds medlemsbladet Trin & Toner. Bladet udkommer 10 gange om \xc3\xa5ret. Hvert \xc3\xa5r arrangerer foreningen et landsst\xc3\xa6vne, hvor folkedansere fra hele landet m\xc3\xb8des. Hvert tredje \xc3\xa5r afholdes nordisk st\xc3\xa6vne NORDLEK p\xc3\xa5 skift i de nordiske lande. St\xc3\xa6vnet varer 6 dage og der deltager ca. 5000 folkedanser fra de nordiske lande. Landsforeningen er associeret medlem af Danmarks Sportsdanserforbund under Danmarks Idr\xc3\xa6ts-Forbund. Forenigen formidler salg af f.eks dansebeskrivelser og folkedragtmaterialer.'